CELEX: C2006/143/34
Language: et
Date: 2006-06-17 00:00:00
Title: Kohtuasi C-145/05: Euroopa Kohtu (kolmas koda)  27. aprilli 2006  otsus (Cour de cassation'i eelotsusetaotlus) — Levi Strauss & Co.  versus  Casucci SpA (Kaubamärgid — Direktiiv 89/104/EMÜ — Artikli 5 lõike 1 punkt b — Hetk, mis kaubamärgi ja sellega sarnase tähise segiajamise tõenäosuse hindamiseks tuleb aluseks võtta — Eristusvõime kaotamine kaubamärgiomaniku käitumise tõttu pärast tähise kasutuselevõttu)

17.6.2006   
            
            
               ET
            
            
               Euroopa Liidu Teataja
            
            
               C 143/19
            
         Euroopa Kohtu (kolmas koda) 27. aprilli 2006 otsus (Cour de cassation'i eelotsusetaotlus) — Levi Strauss & Co. 
         versus
       Casucci SpA
   (Kohtuasi C-145/05) (1)
   
   (Kaubamärgid - Direktiiv 89/104/EMÜ - Artikli 5 lõike 1 punkt b - Hetk, mis kaubamärgi ja sellega sarnase tähise segiajamise tõenäosuse hindamiseks tuleb aluseks võtta - Eristusvõime kaotamine kaubamärgiomaniku käitumise tõttu pärast tähise kasutuselevõttu)
   (2006/C 143/34)
   Kohtumenetluse keel: prantsuse
   Eelotsusetaotluse esitanud kohus
   Cour de cassation
   Põhikohtuasja pooled
   
      Hageja: Levi Strauss & Co.
   
      Kostja: Casucci SpA
   Kohtuasja ese
   Eelotsusetaotlus — Cour de cassation (Belgia) — Nõukogu 21. detsembri 1988. aasta esimese direktiivi nr 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT L 40, lk 1; EKL eriväljaanne 17/01, lk 92) artikli 5 lõike 1 tõlgendamine — Ajahetk, mis kaubamärgi ja sellega sarnase tähise segiajamise tõenäosuse hindamiseks tuleb aluseks võtta — Eristusvõime kadumine kaubamärgiomaniku tegevuse tõttu pärast tähise kasutuselevõttu
   Resolutiivosa
   
               1.
            
            
               Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artikli 5 lõike 1 punkti b tuleb tõlgendada selliselt, et eristusvõime alusel nõuetekohaselt omandatud kaubamärgi õiguskaitse ulatuse kindlaksmääramiseks peab kohus võtma arvesse asjaomase avalikkuse taju hetkel, mil nimetatud kaubamärki rikkuvat tähist hakati kasutama.
            
         
               2.
            
            
               Kui pädev kohus tuvastab, et asjaomane tähis rikkus vastavat kaubamärki hetkel, mil tähist hakati kasutama, tuleb sellel kohtul võtta meetmed, mis asjaomase juhtumi tingimusi arvestades on kaubamärgiomanikule direktiivi 89/104 artikli 5 lõikest 1 tuleneva õiguse tagamiseks kõige sobivamad, ja nende meetmete hulka võib eriti kuuluda nimetatud tähise kasutamise lõpetamise kohustamine.
            
         
               3.
            
            
               Ei ole alust kohustada lõpetama asjaomase tähise kasutamist, kui on tuvastatud, et nimetatud kaubamärk on omaniku tegevuse või tegevusetuse tõttu kaotanud eristusvõime ja muutunud vastava kauba või teenuse üldnimeks direktiivi 89/104 artikli 12 lõike 2 tähenduses ning kaubamärgiomanik on seega kaotanud oma õigused.
            
         
      (1)  ELT C 132, 28.5.2005.